Сістэмна і бесперапынна. Выяўленне і падрыхтоўка вучняў да алімпіяды па геаграфіі. У жыцці вельмі важна адчуваць сябе паспяховым і займацца творчай дзейнасцю. Але для гэтага неабходна стварыць камфортныя і бяспечныя ўмовы, каб вучні не баяліся няўдач і памылак. Адной з задач метадычнай работы педагогаў з’яўляецца развіццё творчага патэнцыялу асобы вучняў, іх індывідуальных асаблівасцей і навыкаў навукова-даследчай дзейнасці. Гэта складаны і шматгадовы працэс, які спалучае ў сабе выкарыстанне розных тэхналогій, прыёмаў і метадаў работы па развіцці адоранасці дзяцей на ўроках і ў пазаўрочнай дзейнасці. Сярод дзясяткаў вучняў трэба разгледзець тых, хто мае схільнасці да вывучэння прадмета, зацікавіць і прыкласці шмат намаганняў для развіцця іх творчых здольнасцей.